Source: http://celamko.blogspot.sk/2012_06_17_archive.html
Timestamp: 2017-11-19 02:48:28+00:00

Document:
Ruský film režisérky Angeliny Nikonovej Portrét za súmraku získal na jubilejnom 20. ročníku filmového festivalu Art Film Fest v Trenčianskych Tepliciach a v Trenčíne (16. – 23. 6.) v konkurencii 12 súťažných filmov hlavnú cenu Modrého anjela. TASR o tom informovala PR manažérka agentúry Forza Zuzana Čižmáriková.
na verejný list
Červený valec – aby som citovala jedného kolegu - začal pracovať a ja nebudem na tej strane, ktorá bude hlasovať za politické ovládnutie RTVS. Ako povedal pán poslanec Smeru Číž vo výbore, „aby STV objektívnejšie a reálnejšie referovala o politickom živote Slovenska“. Po všetkých skúsenostiach si dovolím dnes tvrdiť, že osud STV a jej poslania bude ohrozený vo väčšej miere, ako sme si ochotní dnes pripustiť.
Možno sa vy, z vnútra televízie, dívate na celú situáciu inak a ak hájite svoje profesné záujmy, tomu samozrejme rozumiem. Ale bolo mi ľúto, že sa pani predsedníčka odborov, lebo tak vystupovala, nechala zneužiť na "udávanie“. Lebo čo iné to malo byť? Chápem, že bola rozčúlená, keď videla reakcie a nielen moju, aj ja som bola pobúrená jej vystúpením. Ale to by nám snáď nemalo zacloniť špinavú hru o verejnoprávny charakter RTVS, ktorý som vždy obraňovala na rozdiel od môjho kolegu, Mareka Maďariča.
Prajem Vám, aby sa moje najchmúrnejšie predpovede nesplnili a neocitli ste sa ešte v horšej situácii ako ste dnes. Možno potom oceníte, čo všetko sme sa snažili pre RTVS urobiť z pozície poslancov v NR SR, dnes za opozíciu.
Dnes, na mediálnom výbore NRSR ste označili našu kolegyňu, Magdalénu Glasnerovú a nášho kolegu, kameramana Ivana Priehradného za udavačov. Len preto, že si dovolili rozporovať situáciu vo verejno-právnej televízii nie ako politickí nominanti. Tým ste urazili nielen ich, ale aj ostatných ľudí pracujúcich vo verejnoprávnej Slovenskej televízi...i. Obaja zástupcovia televíznych odborov tam neboli na politickú objednávku, boli tam preto, aby zabránili likvidácii tvorby pre deti a mládež a genocíde – ako to nazval jeden z kolegov – genocíde televíznych pracovníkov.
Vaše politické ambície vám už dlhšie nedovoľujú nazerať reálne na prostredie, ktoré aj Vám počas Vašej hereckej kariéry, ponúklo mnoho príležitostí a možností. Už dávno nevidíte, ako naša tvorba pre deti a mládež umiera. Možno Vám ušiel fakt, že za posledné štyri roky sa zrušil jeden z najuznávanejších filmových festivalov detského filmu – Cena Dunaja. Možno Vám ušiel aj fakt, že takmer pred dvoma rokmi zanikla Redakcia tvorby pre deti a mládež v Slovenskej televízii. Unikol Vám aj fakt, že zatiaľ čo naši českí kolegova pripravujú vznik samostatného programového kanála s tvorbou pre deti a mládež, my sme utlmili výrobu na 3 (slovom tri) relácie – z toho dve pre predškolský vek (Fidlibum a Maškrtníček) a jednu pre staršiu mládež (5 minút po 12) – mimochodom dramaturgičkou programu je práve Vami označená „udavačka“. Tiež Vám asi unikol fakt, že pomer detských relácií v STV a ČT je 3:52 ! Kde je ten výklad Slovenskej televízie! Kde je redakcia, ktorá dodnes predáva do zahraničia najviac programov!
V televízii opäť dochádza k výpovediam. Čím to je, že na zozname sú opäť len dramaturgovia relácií pre deti a mládež a dramaturgovia dramatickej tvorby? Podľa nás to nevie ani pani riaditeľka Zemková.
Vážená pani poslankyňa, Slovenská televízia je ako naša krajina. Tam dolu sú ľudia, ktorí „len“ robia program a podľa Vás majú držať „hubu a krok“. A tam hore je množstvo politických nominantov (česť výnimkám), ktorí si z televízie spravili trhací kalendár. Tu odstrihneme detskú tvorbu, tam inscenácie a filmy, tu odstrihneme populárnu hudbu...
Máme plné skrine a šuflíky úžasných námetov na relácie pre deti a mládež. Len škoda, že to množstvo peňazí, ktoré prúdi do televízie, je určené len pre dospelých.
Mysleli sme si, že práve vo Vás, umelkyni, nájdeme oporu. Žiaľ, mýlili sme sa! Aj vy kultúru a umenie vidíte len cez politické okuliare. Bude ale potrebné zájsť k očnému lekárovi, lebo Vám to nedovoľuje vidieť ďalej. Len po špičku politického nosa.
Vážená pani poslankyňa, dnes ste stratili viac svojich voličov, ako si myslíte. Slovník, ktorý ste použili bol dehonestujúci, nediplomatický a zavádzajúci. Zo slušných ľudí ste spravili udavačov a to sa nerobí.
Monika Kozelová, dramaturg detskej tvorby, tiež na zozname.
Hviezda 20. ročníka Art Film Festu, oscarový herec Sir Ben Kingsley, je už v Trenčianskych Tepliciach. Do dejiska medzinárodného filmového festivalu zavítal vo štvrtok vo večerných hodinách a dnes popoludní osobne uviedol prednášku, na ktorej predstavil svoj pohľad na herecké umenie - Master Class.
„Ako vidíte, nemám žiadne poznámky, nepripravil som si ani slovo. Ale podelím sa s vami o to, čo cítim,“ povedal Kingsley na úvod Master Classu, kde ho privítal riaditeľ Art Film Festu Peter Nágel .
„Prečo pravidelne mením masku? Prečo si pravidelne navodzujem šoky z nakrúcania?,“ opýtal sa na začiatok. „Myslím, že dôvod možno hľadať v minulosti. Keď sme ešte žili v kmeňoch. Keď sa zotmelo, nik nevedel, či slnko vyjde na ďalší deň. A kto previedol kmeň cez noc? Rozprávač príbehov. Bol to liečiteľ. Bol to šaman. Bol to kňaz. Dal nájde, že slnko vyjde. Dnes vám objasním, aká je moja pozícia v kmeni. Prečo potrebujeme príbehy,“ vysvetlil tému svojej prednášky.
O 16. h sa na Kingsleyho sa mohli tešiť fanúšikovia v Kinostane v Trenčianskych Tepliciach, kde osobne uvádzal film Sexy Beštia. Stvárnil v ňom gangstra Dona, psychicky narušeného zločinca. Chce za každú cenu získať pre svoj „kšeft“ bývalého kumpána Garyho, ktorý sa však rozhodol zavesiť na klinec svoje „povolanie“. Kingsley získal za stvárnenie Dona Európsku filmovú cenu, Britskú nezávislú filmovú cenu a bol nominovaný na Oscara aj Zlatý glóbus. „Kingsley vytvoril nezabudnuteľné monštrum,“ napísal prestížny magazín Rolling Stone.
V sobotu si výnimočný herec prevezme Hercovu misiu, o 15.00 h vo Festivalovom parku v Trenčianskych Tepliciach vlastnoručne pripevní mosadznú tabuľku so svojim menom. O 16. h sa zvíta s festivalovými návštevníkmi na uvedení filmu Hugo a jeho veľký objav v Kinostane v Trenčianskych Tepliciach. Spolupracoval na ňom s režisérom Martinom Scorsesem a Hugo a jeho veľký objav, získal na tohtoročných Oscaroch získal najviac, 11 nominácií a premenil ich na päť zlatých sošiek. Snímka jedného z najslávnejších režisérov našej éry rozpráva o priateľstve, objavovaní nového a starého a o láske k filmu.
Na Hollywoodskom chodníku je už skoro 2 500 hviezd s menami slávnych herečiek, hercov a režisérov. Pod číslom 2410 sa tam nachádza hviezda charizmatického herca, Sira Bena Kingsleyho, ktorý sa preslávil postavou Mahátmu Gándhího z filmu Gándhí (1982). Za túto postavu, ktorá patrí medzi jeho najznámejšie a najslávnejšie, získal slávny britský herec aj Oscara.
Nielen postava Gándhího, ale predovšetkým herecké stvárnenie tejto historickej legendy bolo také presvedčivé, že diváci zabúdajú, že ho videli aj v iných filmoch. A on je v každom z nich vynikajúci.
Ben Kingsley bol nominovaný na Oscara aj za vedľajšiu úlohu vo filmoch Bugsy (1991) a Sexy beštia (2000) a za hlavnú postavu vo filme Dom z piesku a hmly (2003).
Sir Ben Kingsley, rodným menom Krishna Pandit Bhanji, sa narodil 31. decembra 1943 v Scarborough, v najväčšom a najvýznamnejšom tradičnom anglickom grófstve na severe Anglicka.
Jan Andruško , šéf TV Nova
"Majte úctu k mojej práci. Vybavme si to ako chlap s chlapom. Idete so mnou? Mali by ste rešpektovať, že som kedysi hral futbal. Vy ste hrali? Rešpektujte moju prácu a osobu. Nikomu nedovolím, aby kritizoval môj tím. Ak ste chlap, tak poďte von."
Oleg Blochin, tréner ukrajinskej futbalovej reprezentácie
Exminister kultúry Daniel Krajcer (SaS) žiada, aby Národná rada (NR) SR ďalej nerokovala o návrhu na odvolanie generálnej riaditeľky Rozhlasu a televízie Slovenska (RTVS) Miloslavy Zemkovej a vrátila ho na prerokovanie mediálnemu výboru. Chce tým vytvoriť priestor na prerokovanie a vyjasnenie si protirečivých názorov, ktoré v tejto veci existujú.
Zemková čelí odvolávaniu kvôli tomu, že sa mala dopustiť porušenia zákona, keď zverejnila výzvu na verejnú obchodnú súťaž na prenájom priestorov pre mediálny komplex skôr, ako o tomto zámere informovala Radu RTVS. Zemková sa už obrátila v súvislosti s touto vecou na súd.
Poslanca Národnej rady SR Mojmíra Mamojku (Smer-SD) už otravujú "politické žvásty" okolo návrhu na odvolanie generálnej riaditeľky Rozhlasu a televízie Slovenska (RTVS) Miloslavy Zemkovej. Preto sa k nemu vyjadril ako právnik.
"Generálny riaditeľ nemá povinnosť si dať niečo schváliť, má len informačnú povinnosť," upozornil ho exminister kultúry Daniel Krajcer (SaS), ktorý nesúhlasí s odvolaním Zemkovej.
Parlamentnej opozícii prekáža, že generálna riaditeľka RTVS Miloslava Zemková nie je odvolávaná účelovou zmenou zákona. V dnešnej rozprave k návrhu na odvolanie šéfky telerozhlasu to uviedol minister kultúry Marek Maďarič (Smer-SD). Smer-SD totiž dlhodobo tvrdí, že Daniel Krajcer (SaS) spojil ako minister kultúry STV a SRo práve preto, aby sa zbavil vtedajšieho vedenia televízie.
Poslanec podľa svojich slov chápe, že Smeru-SD je ľúto za exriaditeľom STV Štefanom Nižňanským. "Ale my sme naozaj ten zákon predkladali, lebo sme mali záujem reálne naštartovať skutočnú reformu verejnoprávneho vysielania. V čase, keď ste vy odchádzali v roku 2010, STV sa blížila ku kumulovanej strate 46 miliónov eur. V čase, keď sme odchádzali my, je RTVS v zisku 22 miliónov eur," dodal.
pozorne sledujem 3. schôdzu NR SR a vzhľadom na to, že rozpravu o schválení tzv. trvalého eurovalu realizujete súbežne s rozpravou o návrhu na odvolanie GR RTVS, nevedomky ste tak vytvorili priestor na porovnávanie: Niektorí z Vás hovoria, že situáciu v Grécku nespôsobili Gréci sami, ale že je dôsledkom predchádzajúcich nezodpovedných rozhodnutí politikov EÚ. Za zlé a nezodpovedné konanie politikov EÚ majú znášať následky aj občania Slovenskej republiky a rozhodnete o tom Vy, politici tejto krajiny.
V Bratislave 21.06.2012
Zdenka Baumanová, predsedníčka OZM
V roku 1993 na republikovom predstavenstve HZDS Vladimír Mečiar povedal, že ak hnutie vyhrá voľby, všetko prevalcuje. Rok na to svoj sľub počas jednej parlamentnej noci (dlhých nožov) aj brutálnym a bezohľadným spôsobom splnil. Rýchlosť, bezohľadnosť a spochybnená zákonnosť odvolávania generálnej riaditeľky RTVS Miloslavy Zemkovej v parlamente oživujú spomienky na toto temné obdobie slovenskej histórie.
Slovenská asociácia novinárov (SAN) už dlhšiu dobu sleduje dianie v RTVS a najmä v časti jej hybridnej organizácie, bývalej Slovenskej televízie. S licencovanými programami sa v tejto inštitúcii akoby roztrhlo vrece. To, že takéto formáty vysielajú komerčné televízie je do istej miery ich finančný zámer a samozrejme aj zámer programovej služby, ktorú prevádzkuje držiteľ na základe licencie. Najviac nás mrzí skutočnosť, že licencované programy doslova zahnusili vysielaciu štruktúru obidvoch televíznych vysielacích okruhov verejnej služby RTVS. Vieme, že táto služba si zo zákona neplní svoju základnú povinnosť, ktorú má taxatívne vymedzenú. Nevyrába všetky žánre. Komu to prekáža? Nikomu. Na Slovensku je to tak!
Stanovisko Zemkovej k obvineniam v prejave
Prejav ministra kultúry Mareka Maďariča v pléne NR SR 20. 6. 2012 so stanoviskom GR RTVS Miloslavy Zemkovej ku konkrétnym obvineniam.
M. Zemková: Nie je to pravda. RTVS túto službu vôbec obstarávať nemusela. Poskytuje verejnú elektronickú komunikačnú službu a využíva verejnú elektronickú komunikačnú službu. K svojmu postupu disponuje expertízou – znaleckým posudkom. RTVS je vysielateľom (programy sa realizujú vysielaním), ktorého produktom sú mediálne služby pre verejnosť, šírené pomocou elektronických sietí, pre svoju základnú činnosť - poskytovanie jednej alebo viacerých elektronických komunikačných služieb verejnosti - využíva verejnú elektronickú komunikačnú sieť spoločnosti GTS Slovakia, a.s., postupuje pri tom v súlade so zákonom o elektronických komunikáciách a v súlade so zákonom o verejnom obstarávaní (§1 ods. 2 písm. o). Úrad pre verejné obstarávanie porušenie zákona nekonštatoval.
Jedným z držiteľov prestížneho ocenenia Zlatá kamera na tohtoročnom filmovom festivale Art Film Fest v Trenčianskych Tepliciach a v Trenčíne (16.–23.6.) je režisér, dramaturg a tiež jeden z priekopníkov slovenského animovaného filmu Rudolf Urc. Stál tiež pri zrode Art Film Festu.
Na Art Film Feste sa diváci na jeho počesť môžu zoznámiť s výberom z jeho dokumentárnej aj animovanej tvorby Nedokončená kronika (1967) o živote Vladimíra Clementisa, ktorý skončil v trezore, Kroky, skoky, roky... a posledný zhasne (1995), animovaným filmom Viktora Kubala Šach (1974) a Prvá trieda. Diváci uvidia aj animované snímky Mesto na Dunaji, Stolček či Dada, Dodo a myš.
Číslo: CRD - 713/2012
k návrhu na voľbu člena Rady Rozhlasu a televízie Slovenska
Podľa § 12 ods. 1 písm. b) zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov dňom 14. septembra 2011 skončilo funkčné obdobie p. Andrejovi Miklánkovi, odborníkovi v oblasti televízneho vysielania. Nakoľko v V. volebnom období na 28. schôdzi Národnej rady Slovenskej republiky nebol zvolený člen rady, je potrebné vykonať novú voľbu, aby Rada Rozhlasu a televízie Slovenska bola úplná.
Na základe výzvy Výboru Národnej rady Slovenskej republiky pre kultúru a médiá zverejnenej dňa 17. apríla 2012 predložili právnické osoby pôsobiace v oblasti audiovízie, médií, kultúry, ekonómie, práva, hospodárstva, vedy, vzdelávania, rozvoja a ochrany duchovných hodnôt, ľudských práv a životného prostredia (§ 9 ods. 3 zákona) návrhy kandidátov na členov rady. Do stanoveného termínu výbor dostal tieto návrhy kandidátov:
Meno a priezvisko: Návrh predkladá:
1. Mgr. Bohumil Bobocký, ArtD. OZ Filmová únia/United filmmarkers
2. PhDr. Jaroslav Buček,PhD. Športový strelecký klub Biohazard – GUN, o. z.
4. Mgr. Ján Dianiška Bardejovská televízna spoločnosť, s. r. o.
6. Mgr. art. Martin Kákoš Zväz autorov a interpretov
a marketingovej komunikácie
12. Mgr. Marek Knut Liga za duševné zdravie, o. z.
Gestorský výbor prerokoval predložené návrhy kandidátov na člena rady a konštatoval, že v súlade s § 10 zákona o Rozhlase a televízii Slovenska obsahujú všetky náležitosti. Z uvedeného dôvodu sú spôsobilí, aby boli volení do Rady Rozhlasu a televízie Slovenska, s výnimkou kandidátov uvedených pod čiarou (por. č. 11 a 12), nakoľko nespĺňajú podmienku najmenej 5 rokov odbornej praxe a 3 roky riadiacej praxe v oblasti televízneho vysielania (§9 ods. 2).
Podmienky podľa čl. 5 ods. 7 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov neboli preskúmané, nakoľko si ich zvolení kandidáti môžu usporiadať do 30 dní od zvolenia.
Do voľby na člena Rady RTVS postupujú kandidáti uvedení pod por. č. 1 až 10.
Gestorský výbor po zvážení týchto skutočností uznesením č. 17 z 12. júna 2012
o d p o r ú č a Národnej rade Slovenskej republiky, aby
a) dňom 14. septembra 2011 skončilo funkčné obdobie p. Andrejovi Miklánkovi, odborníkovi v oblasti televízneho vysielania
b) je potrebné zvoliť jedného člena rady podľa § 9 ods. 1 zákona č. 532/2010 Z. z. o Rozhlase a televízii Slovenska, odborníka v oblasti televízneho vysielania
podľa § 9 ods. 1 zákona jedného člena rady za oblasť televízneho vysielania na funkčné obdobie do 10. februára 2017
podľa § 39 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov použitím hlasovacích lístkov
4. uskutočnila opakovanú voľbu člena rady
v prípade, že nebude zvolený člen rady z navrhovaných kandidátov. Do opakovanej voľby postupujú kandidáti, ktorí neboli zvolení a získali najvyšší počet hlasov. Pri rovnosti počtu hlasov postupujú všetci kandidáti, ktorí majú rovnaký najvyšší počet hlasov. Počet kandidátov v opakovanej voľbe je minimálne dvojnásobok počtu členov, z ktorých treba zvoliť jedného člena rady.

References: § 12
 § 10
 čl. 5
 § 9
 § 9
 § 39